
4 Pêşmergên PDKÎ bi destê hêzên Rêjîma Komara Îslamî a îranê hatin şehîdkirin 

ŞEHÎDÊN DEMOKRAT BIXWÎNA XWE 
NIRXA AZADIYÊ DIDIN 

^ Di rojên 20 û 21ê Tebaxa 2009an û di 
operasyoneke 2 rojî de, çend hêz û gurdanên caş 
û kirêgirtî ên Komara Îslamî a îranê, li bajarê 
Seqizê êrîşe kirin ser 4 Pêşmergên PDKÎ û bi 
awayekî hov ew şehîd kirin. 

Ew 4 Pêşmergên Kurdistanê, ku ji bo 
encamdana memûriyetek rêxistinî li wir bûn, ketin 
ber êrîşa hêzên tarîperest û neyarê azadî û mafê 
netewî yê gelê Kurd. Ligel berxwedana 2 rojî a 
qehremanên demokrat, hêzên kurdkuj ên Komara 
Îslamî ew dane ber guleyên xwe û jiyana wan 
xebatkarên azadî, demokrasî û rizgariya netewa 
Kurd jê standin û ew 4 tekoşerên rêya azadiya 
Kurdistanê bi bexşîna canê xwe tevlî karwanê bi 
şan u şeref e şehiden Kurdistane bun. Bcrsiyf Hlim'-hMiIicii i j vûjd/ swyruiijh [itinv’aji 

Bi wê hilkevtê rêûresmekî berfireh di Binkeya 

Deftera Siyasî ya PDKÎ hat lidarxistin û Kawe Behramî, Endamê Polîtburo ya partiyê li ser jiyan û xebata wan 4 şehîdên serbilind 
ên rêbaza Qazî, Qasimlo û Şerefkendî axivî û herwiha behsa çawaniya bûyera şehîdbûna wan hevalan kir. Piştre Behramî li ser 
navê Deftera Siyasî a PDKÎ sersaxî da endam û Kadro û pêşmergên partiyê, malbatên şehîdan û hemû xelkê Kurdistanê. 


Rejîma Komara Îslamî Daristanên Rojhilatê Kurdistanê Dişewitîne 

► Heyamek e ku hêz û kirêgirtiyên rejîma Komara Îslamî a îranê 
dest dane şewitandina daristanên bajarên Rojhilatê Kurdistanê û 
herwiha beşek zêde bax û rezên xelkê jî şewitandine. Li gor 
zaniyariyên ku ji aliyê Nûçegihaniya Kurdistanê ve gihîştine destê 
me, hêzên rejîmê şeva 25ê tebaxa 2009'an bax û rezên devera 
gundê Candaran a Mehabadê şewitandin. 

Herwiha 3 rojan piştî vê bûyerê, kirêgirtiyên rejîma îranê roja 
28ê Tebaxê agir beran bax û rez û daristanên çiyayê Siyakolê li 
devera Hewramanê. 

Hêjayî gotinê ye ku hêzên dagirker ên rejîma Komara Îslamî li 
bajarê Merîwan û Kamyaranê jî agir berdane xweza û daristanên 
wan bajaran û berdewamiya wî agirî zirar û xisarekî zêde 
gihandiye xelkê û xwezaya Kurdistanê. 

Hêzên rejîma îranê bi hêceta hebûna hêza Pêşmerge dest 
daye şewitandina daristanên Kurdistanê û rê nade xelkê ku agir 
bitemirînin. Pêvajoya şewitandina dar, rez û daristanên gund û 
bajarên Kurdistana îranê ji aliyê hêzên Komara Îslamî di çend 
salên borî de jî rêve çûye. 

Hejmar 118, 06’ê îlona 2009 


SIYASI 


Agirî 


Daxuyaniya Komîsyona Siyasî - Nizamî Ya PDKÎ Bi 
Hinceta Şehîdbûna 4 Pêşmergên Partiyê 




o raya giştî 

B Komîsyona Siyasî - Nizamî ya PDKÎ 
bi dileke tejî xem û kovan 

radigehîne, ku di roja 30'ê 

Gelawêja 1388'ê Rojî (21ê Tebaxa 

2009'an), tîmek ji pêşmergên xebatkar ên 
partiya me ku pêkhatî bûn ji: Husên 
Mihemedî, Kadroyê ^ partiyê û sê 

Pêşmergên din ên PDKÎ bi navên Yûsif 
Feqîhî, Azad Berayî û Seyfula Dunyayî 
piştî du rojan şerê qehremanane u ne 
wekhev bi hêzên kirêgirtî ên Komara Îslamî 
a îranê re, li herêma Feyzulabegî a bajarê 
Seqizê hatin şehîdkirin. 

Ev şerê dasepandî û newekhev di halekê 
de çê bû ku ew xebatkarên rêya azadiyê bi 
armanca cîbicîkirina hinek erkên rêxistinî di 
navbera gundên Tomarqamîş û Kultepe de 
cihgir bibûn, roja pêncşem, 20ê Tebaxa 
2009'an ^ Gurdanek ji hêzên kirêgirtî ên 
Rejîma îranê êrîşê dikin ser wan Kadr û 
Pêşmergan. Xortên Demokrat piştî şerekî 
qehremanane, dujminê xedar û cinayetkar 
têk dişkînin û neçar bi paşvekişanê dikin, lê 
roja paştir anku sibêdeya roja înê, 21'ê 
Tebaxa 2009'an, bi şandina hêza 
yarmetîder û piştevan ku ji çend hêz û 
Gurdanan pêk hatibûn, hemû herêmên 
Feyzulabegî û Flewşar dagir dikin û li cihek 
bi navê 'Yapîşxan û Qere' bo carekî din ligel 
wan koma xebatkarên rêya azadiya 
Kurdistanê şer dikin. Di encam de piştî 
çend seetan şer û berxwedana 
qehremanane, heft kes ji hêzên Rejîma 
Komara Îslamî tên kuştin û çend kes jî 
birîndar dibin û mixabin her çar xebatkarên 
demokrat tevlî karwanê şehîdên sorxelat ên 
gel û partiyê dibin. 

Heval Husên Mihemedî kurê 
Mihemedelî, xelkê gundê Çomelo ser bi 
devera Feyzulabegî a bajarê Seqizê di sala 
1353 a Rojî (1974) hatiye dinê û heta 
pênca destpêkî ders xwendiye. Di sala 
1998'an tevlî refên xebatkarên PDKÎ dibe û 
bi sedema kêrhatîbûna wî, piştî kutakirina 


dewreya destpêkî a siyasî, wek Kadroyekî 
jêhatî bo Navenda 1 a Kurdistanê tê 
şandin. Heval Husên jin û zarokek heye. 

Heval Yûsîf Feqîhî kurê Îsmaîl, xelkê 
bajarê Seqizê, di sala 1354'an a Rojî (1975) 
ji dayîk bûye û heta pola duyem ya navendî 
ders xwendiye. Di sala 1378 (1999)'an rû 
dike refên PDKÎ û piştî kutakirina dewreya 
pêwîst di refa pêşmergan de tê rêxistin. 
Heval Yûsif piştî çend salan hewl û kar û 
têkoşînê fêrî zimanê Îngilîzî dibe û ji bilî 
erkê pêşmergatiyê û mamostayiya dersa 
Îngilîzî, di televîzyona 'TISHK'ê de jî çendîn 
bernameyên bi fêde û dewlemend amade 
kirine û rêve dibir. 

Heval Azad Berayî kurê Feyzula, ji 
malbateke nîve dewlemend di sala 1355'ê 
Rojî (1976) li bajarê Seqizê hatiye dinê. Li 
sala 1380 (2001)'an pêwendiyê dike bi 
rêxistina PDKÎ û sala 1383 a Rojî (2004), 
tevlî refa xebatkarên PDKÎ dibe û heta 
dema şehîdbûnê bêrawestiyan xebat û 
têkoşîn domand. 

Heval Seyfula Dunyayî kurê 
Mihemedseîd, xelkê gundê Qeregul ser bi 
herêma Feyzulabegî a bajarê Seqizê di sala 
1367 (1988)'an hatiye dinê û heta pola 


yekem a paşnavendî ders xwendiye. Sala 
1385'an a Rojî (2006) tê bo nav refên PDKÎ 
û piştre ji ber pirsgirêka malbatf diçe bo 
îranê, lê pêwendiya wî bi PDKÎ re her 
berdewam dibe û di refên rêxistina nihênî a 
PDKÎ de tê rêxistin, lê piştî heyamekê 
eşkere dibe û tê zîndanîkirin û piştî 
serbestberbûn ji girtîgeha rejîma Komara 
Îslamî, bihara 2009'an tê bo nav refên 
PDKÎ. Hevla Seyfula pêşmergeyekî xwedî 
bîr û bawer û dilsozê PDKÎ bû. 

Em digel mehkûmkirina Komara Îslamî ya 
îranê derheq şehîdkirina ciwanên Kurd û vê 
koma xebatkarên rêya azadî û 
demokrasiyê, serxweşiya xwe pêşkêşî 
malbatên wan şehîdên xebatkar, 
hevçeperên wan, xelkê herêmê û hemû 
gelê Kurd dikin. 

Em xatircem in ku cihê van Pêşmergên 
qehreman vala namîne. 

Serkeve xebata gelê kurd ji rêya 
bidestveanîna mafên rewa ên gel 

Serşorî û neman bo rêjîma dijîgelî a 
Komara Îslamî a îranê 

Partîya Demokrat ya Kurdistana 
îranê 

Komîsyona Siyasî - Nizamî 
16ê Xermanana 1388'ê Rojî 
26ê Tebaxa 2009 


Ciwanekî din ê kurd li leşkeriya Sûrî hat kuştin 

H ejmara leşkerên kurd ên kuştî li leşkeriya Sûriyê, gihîşte 
28an 

Saziya Mafê Mirovan li Sûriye ragihand ku leşkerekî din gihîşt 

karewana qurbaniyan û bi vî awayî hejmara kuştiyên kurd ji serhildana 12ê 
adara 2004an, digihîje 28 kuştiyan. Leşkerê ku bi navê Ahmed Arif Omer 
1988 ji Efrîn/Raco ye û nuh ji ezna xwe vegeriyabû cihê xwe yê ku lê 
leşkerî dikir. Leşkerê kuştî leşkeriya xwe li Lîwayê 116an li nêzî bajarê Dera 
a başûrê Sûriye dikir. Behaneya ku kurê Arif jiyana xwe ji dest daye 
(elektik e) lê piştî ku termê mirî kişif kirine dîtine ku şop û cihê lêdanê di 
laşê wî de hene û di serê xwe de jî birîneke mezin diyar dibe. Maf ragihand 
ku ev kiryarên tarî ji serhildana 12 adara 2004an de û vir de li ser ciwanên 
kurd ên li leşkeriya Sûrî pêk tên. 

Çavkanî: avestakurd 




Agirî 


HEVPEYVÎN Hejmar 118 , 06 ’ê îlona Umffl 


Parêzer, Sabahattin Korkmaz: 

JI DAMEZRANDINA KOMARA TIRK (1923) HETA NIHA TU WEXTÎ 
PIRSA KURD JI ROJEVA TIRKIYÊ DERNEKETÎ YE 


Sabahattin Korkmaz, di sala 1958-an de li gundekî ser bi Sasûn ku berê li ser parêzgeha Sêrtê û niha jî li ser Êlihê (Batman) ye 


hatiye dinê. Zanîngeha Dîcle beşa hiqûqê qedandiye. Ev 25 sal e ku li Diyarbekir rûniştî ye û Parêzer e. Ji zarotîya xwe de, hêj 
ku 14-15 salî bûye, dikeve nav tevgera azadiya neteweyî. Di warê siyasî de pir çalak e, çend salan di girtîgeha dewleta Turkiyê 
de bûye. Niha jî di nav Tevgera Yekîtîya Neteweyî a Kurd (TEVKURD) de ye û berdevkiya vê tevgerê dike. Sabahattin 
Korkmaz zewicî ye û keçek û 3 lawên wî hene. 

Li ser rojeva siyasî a Turkiyê û bi taybet pêvajoya nû a ku li hember pirsa Kurd vebûye, me teklîfa hevpeyvînek taybet 
Agirî jê re kir, wek ji kesayetiya wî ya siyasî û civakî dibare û me çaverê dikir, li gel kar û xebata wî ya zêde, Kek Sabahatt 
dil û can daxwaza em qebûl kir û pirsên em bersiv da: 



Hevpeyvîn: Azad Kurdî 

A girî: Kek Sebahedîn, vê 
dawiyê ji her demê zêde, 
pirsa Kurd û pêwîstiya 

çareseriya wê dozê ketiye rojeva 
siyasî a Turkiyê û wisa dixuye ku di 
vê derbarê de pêvajoyekî nû dest pê 
bûye. Hûn vê pêvajoya nû çawa 
dinirxînin? 

Sabahattin K: Belê rast e, van salên 
dawî pirsa Kurd zêde ketiye rojeva 
Tirkiyê, belê ji damezrandina Komara 
Tirk (1923) û heta niha tu wextî pirsa 
Kurd ji rojeva Tirkiyê derneketî ye. Ji berî 
damezrandina komarê û heta niha ev sed 
sal e ku Kurd, doza azadiyê dikin, tirk jî 
lê dixebitin ku Kurda bimehînin, tune 
bikin. Lewra pirsa Kurd-Kurdistan herdem 
di rojeva Tirkiyê de bûye. 

Dewleta tirk û bi taybetî artêşa tirk, 
yek ji wan kevne pozîsyonên dewra şerê 
sar in, ku ev sed sal e hîç nehatine 
guhartin. Li dinyayê kêm pozîsyon hene 
ku weke dewleta tirk li ser piya mabin. Di 
vê sedsalê de, li dinyayê guhartinên 
gelek mezin çêbûn. Di destpêka vê 
mîlenyûmê de, bi konsepta dewra şerê 
sar êdî ne mumkûne ku siyaset were 
meşandin. 

Dewleta tirk di konsepta xwe ya 
damezrêner de, ya ku li ser tunekirina 
netewa Kurd hatibû avakirin, bi serneket, 
têk çû. Tirkiye di nav sîstema rojavayî de 
ye û hevalbendê Nato, YE'ê û bi giştî 
peymanên Ewrûpa ye. Tirkiye hem 
dixwaze bibe endamê Yekîtiya Ewrûpa, 
hem jî naxwaze xwe biguherîne. Ev 
muhafezekarî ye û ne mumkûne ku heta 
dawiyê bimeşe. Tirkiye niha sanciyên 
guhartinê, zayîneke nû dikşîne. 

îro Tirkiye li kîjan alî difetile, pirsa Kurd 
derdikeve hamberî wê. Bes di destê 
Tirkiyê de kartê 'terorê' maye. Heger PKK 
vî kartî ji destê Tirkiyê bigre, ez bawer im 
dê ev pêvajo baştir û zûtir bimeşe. 
Tirkiye ne ji bo Kurda, ji bo xwe be jî 
mecbûr e ku pirsa Kurd çareser bike. 
Belê Tirkiye di pirsa Kurd de rast û dirust 
nîn e. Li xapandina Kurdan digere. Lê 
nafîle ye! 


Agirî: Sedem çi ne ku niha dewleta 
Turkiyê ji her demekê zêdetir ketiye 
fikra vekirina Pirsa Kurd û 
çareseriya vê doza rewa? 

Sabahattin K: Ya rast her çiqas ji 
derve de wisa xuyanî bike jî, bi qenaeta 
min tu derdekî tirka û dewleta tirk ku li 
ser bingeha edalet û heqiya pirsa Kurd 
çareser bikin tune. 

Dewleta tirk, fêlbaziyê dike. Dixwaze bi 
dek û dolaban xwe ji bandora vê pirsê 
xelas bike. Dewleta Tirk, di vî 85 salên 
red, înkar, asîmîlasyon û qetlîaman de bi 
ser neket. Ji niha û pêve hîç ne 
mumkûne ku bi wê siyasetê serkeve. 
Lewra ku îro dinya guherî ye û diguhere. 
Têkoşîna azadiya neteweyî, têgihîştina 
gelê Kurd, şert û mercên dunyayê û 
realîta Kurdistana federal bandorekî 
mezin li Tirkiyê dike ku, ew siyaseta xwe 
ya red û înkarê biguhêre. 

Tirkiye niha "Xwedê negiravî"(!) ji 
siyaseta xwe ya red, înkar û îmhayê 
vedigere. Mecbûr maye ku hin 
guhertinan pêk bîne. Dê hin gavan jî 
bavêje, hin guhartinan çêbike, ku ev hêdî 
hêdî ber bi qebûl û naskirina hebûna 
Kurdan ve diçe. Belê Tirkiye neyê 
mecbûrkirin, ew bi vîn û îrada xwe tu 
gavekî navêje. Û dikare roja duduya 
vegere ser pozîsyona xwe ya berê. 


Agirî: Gelo ew hewlên dewleta 
AKP'ê ji bo çareseriya aştiyane a 
Pirsa Kurd çi qasî cidî ne? 

Sabahattin K: Belê pirsa sereke ev e; 
Dewleta Tirk û Hikûmeta AKP'ê ji bo 
çareserkirina pirsa Kurd çiqasî cidî ne? 
Berê jî gavên weha hatibûn avêtin; di 
sala 1992'an de Serokwezîrê wê demê 
(ku piştî mirina Ozal bû Serokkomar) 
Suleyman Demîrel hat li Diyarbekir û got 
",..hikûmeta me realîta Kurd nas dike û çi 
pêwîst be emê bikin), piştre Serokwezîra 
wî Tansû Çîllerê got "...em li ser modêla 
Baskê dixebitin", paşê çi bû? Dewra herî 
xerab piştî hingê bi serê Kurdan de hat. 
Min li jorê jî behs kir, 17 hezar û 500 
kuştiyên "faîlên wan nediyar", kuştina 
rewşenbîr û karsazên Kurd, şewitandina 
4 hezar û 500 gundên Kurda di wê demê 
de pêk hatin. Pir dûr nîn e, di Temûza 
2005'an de Erdogan weke Serokwezîr hat 
li Diyarbekir daxuyanî da û got "...Navê 
vê pirsê pirsa Kurd e, ev pirsa mine û 
emê di nav demokrasiyê de dê pirsê 
çareser bikin", salek piştî hingê di 28'ê 
Adara 2006'an de li merasîma cenazê 
çend gerîlayên HPG'ê ku ji aliyê însanên 
medenî ve hatin pêşwazîkirin, polîsan 
girseyê gulebaran kirin û di encamê de 
11 kes hatin kuştin ku 5 jê zarok bûn. 
Erdogan daxuyanî da û got, "..jin dibe, 
zarok dibe kî dibe bila bibe, yên ku li 

hemberî dewletê derkevin, ewê bibin 
hedefa guleyên polîsan". Ne dûr, sala 
borî li Colemêrgê Erdogan got "..Em sê 
tiştan dibêjin; yek dewlet, yek ziman, yek 
al û yek milet, yên ku van qebûl nakin, rê 
ji wan re vekirî ye, bila kerem bikin ji vî 
welatî herin.." 

Belê, cidiyeta wan ewqas e. Ev başê 
wan in(!) îcar werin hûn muqayesa 
nebaşên wan bikin! Bi qenaeta min başê 
wan tune. Sloganekî nijadperestên tirk 
heye, dibên "Kurdê herî baş, yê mirî ye." 

Kurd neteweyek mazlûme ku zêde 
neheqî lê hatiye kirin. Hindî me dîtiye, 
zulm û neheqî li me hatiye kirin. Wexta 
ku çavên me bi çirûskekî ronahî dikevin 
em dilxweş dibin. Belê rastî ne wisa ye. Û 
tu tiştekî ku em jê re "minetdar" bibin 
tune. Bi hindikayî mafê miletê Kurd jî 
heye ku weke tirka bibe xwedan maf. 

Ji van şîroveyên min bila neyête 
fehmkirin ku ez dibêjim pêvajoya ku niha 
heye xerab e û ez li dijî wê me. Na, ez 
pêvajoyê baş dinirxînim. Belê, ez 
dixwazim bê zanîn ku ev pêvajo ne ji ber 
"rihma" Erdogan û ne jî ji heqperestiya 
dewleta tirk derketiye. Ev pêvajo, 
encama destkevtiyên têkoşîna azadiyê, 
bandora Yekîtiya Ewrûpa, DYA û bi tesîra 
Kurdistana Federal hatiye holê. 

Cidiyeta vê pêvajoyê, bi tesîr û 
bandora van dînamîkên dever û hundir 
ve girêdayî ye. Eger Amerîka sibê li îraqê 
pişta xwe bide Kurdan, Yekîtiya Ewrûpa 
şertên demokrasiyetê li ber tirkiyê rake û 
tevgera Kurd lawaz bibe, wê çaxê dê bê 
dîtin ka hikûmeta AKP'ê çiqas cidî û bi 
rihme! 

Agirî: Helwêsta hêz û partiyên 
Opozîsyona dewleta AKPê çi ye? 
DTP ji bo çareseriyê çi rolekê dilîze? 

Sabahattin K: Hikûmeta AKP'ê bê 
îcazeta artêşê di pirsa Kurd de nikare tu 
tiştekî bêje. Ji xwe hem ji aliyê AKP'ê û 
hem jî ji aliyê Konseya Bilind ya 
Ewlekariyê (ku ji fermandarên artêşê, 
pisporên îstîxbaratê, nûnerên polîsan, 
Serokkomar, Serokwezîr û wezîrên karên 
stratejîk) ve, hate diyarkirin ku ev 
pêvajo, proja dewletê ye, ne ya AKP'ê bi 
tenê ye. Belê weke ku min li jor jî got; 
fêlbazî û îluzasyonên dewleta tirk gelek 
in. Niha di navbera AKP'ê û partiyên 
dijber (CHP, MHP û wd) de alozî û şerekî 
dijwar heye. Her du alî hev bi xiyanet û 
tundûtûjiyê mehkûm dikin. Hewayekî 
wisa derxistine ku, mirov dikare bêje 
"Xwedê zane(!), AKP'ê xwest ku hinek 
gavan bavêje, belê şert û merc jêre 
nehazir bûn, ji wê bonê pêwîst e mirov ji 
daxwazên xwe hinekî dakeve, tiştên ku 
zerarê bide vê pêvajoyê nebêje û neke." 

Belê ev dibe ku lîstika dewletê bi xwe 
be. Yanî, di çerçova senaryoyekî de li hev 
rol û taktîkan belav kiribin. Ez bi xwe 


bawer im ku di pirsa Kurd - Kurdistan de, 
baş û xerabê tirkan nîn in. Pirsa keys û 
firsatê ye. 

DTP, hêzeke pir mezin e. Tesîrê li 7-8 
milyon Kurdan dike. 2 milyon û nîv 
dengan werdigre. 8 Bajarên mezin jî di 
nav de li 99 bajarên Kurdistanê şaredar 
e. Kîtleyek ciwan, hîperaktîf û mobîlîze li 
dû ye. Çi wexta ku bixwaze li navçeyekî 
herî piçûk dikarin b[öeh hezaran çalakî û 
aktîvîtan daynin. îmkanên şaredariyan 
yên madî, îmkanên medya û dîplomasiya 
Ewrûpa û wd di destê wan de ne. 

Belê mixabin tevî vê hêza hewqas 
mezin, van îmkanên hewqas zêde, DTP 
wekî grûbekî marjînal (girêdayî) siyasetê 
dike. Ji ber wê jî, rol û tesîra DTPê kêm 
e. Sebebê wê jî ew e ku DTP, nedikare 
xwe ji PKK'ê veqetîne û ne jî dikare xwe 
weke rûyê PKK'ê yê legal nîşan bide. Xwe 
ji PKK'ê cuda pênase bike, dê bibe 
muxatabê xezeba PKK'ê, xwe weke siya 



PKK'ê pênase bike, vê carê dê bibe 
armanca dewletê. Wek sofiyê ku di 
navbera dêr û mizgeftê de asê maye, li 
DTP'ê jî wisa hatiye. 

Belê çavên herkesî li DTP'ê ye ku wek 
nûnerên hilbijartî û meşrû xwe bide pêş 
û daxwazên netewa Kurd yên rewa bîne 
ziman û bêje, ez muxatabê pirsa Kurd 
im! Belê DTP, nabêje ez muxatab im, 
dibêje muxatab Ocalan e. Ev jî di 
siyasetê de bêîradeyî ye. Ya ku destê 
dewleta tirk xurt dike yek jê jî ev 
bêînsiyatîfiya siyaseta DTP'ê ye. 

Agirî: Kurdên Bakur bi giştî û bi 
taybet hêz û rêxistinên siyasî û 
civakî û rewşenbîr çawa temaşeyî 
vê pêvajoya nû dikin? 

Sabahattin K: Kurdên Bakûrî yek dest 
û yek deng nîn in. (Pir sirûştî ye ku em 
Kurd di navxwe de pir dengî û pirrengî 
bin, belê li hemberê dewletên dagirker û 
siyaseta dinyayê divê temsîla me ya 
hevbeş hebe, belê wisa nîn e, em Kurd di 
navxwe de çend perçe bin, li hember 
muxatabên xwe jî hewqas perçe û "serî" 
ne.) Li aliyekî PKK û DTP, ji aliyê din de, 
belkî bi dehan grûbên ji hev perçebûyî û 
"marjînal" hene.. mixabin tabloya 
siyaseta Bakûr bi vî halî ye. 

Siyaseta Bakûr ji du tişta bêpar e; 1- 


Temsîla yekîtiya neteweyî ya hevbeş, 2- 
Aqlekî selîm, medenî û demokratîk. 
Kêmasiyên Bakûr ev herdû ne; aqlê selîm 
û temsîla yekîtiya neteweyî.. Wekî din 
hemû şert û mercên serkeftinê li ber 
destê Kurdên Bakûr in... 

Agirî: Proje û mekanîzmên 

dewletê bo çareserkirina pirsa Kurd 
li Turkiyê çi ne? Bi taybet ku niha 10 
xal di vê derbarê de ketine rojevê û 
yek ji wan guherîna navê gund û 
herêman ji Tirkî bo Kurdî û wd in? 

Sabahattin K: Weke proje tu program 
nehatine aşkerekirin. Belê tiştên ku di 
medyayê û derûdorên siyasî de li serê 
tenê xeber hene. Weke tê zanîn, di serê 
vê salê de (2009) bi navê TRT 6 kanalek 
televîzyonê bi Kurdî hate vekirin. Di 
dîroka Komara Tirk de pêngava herî pêş 
û radîkal, vekirina vê kanala televîzyonê 
bû. Niha behsa serbestkirina televîzyonên 
Kurdî yên taybet, îadekirina navên cîh û 
waran, li zanîngehan vekirina enistîtû û 
beşên zimanê Kurdî, di destpêkê de wekî 
dersên taybet belê di pêş de perwerda bi 
zimanê Kurdî ( heta niha xala herî girîng 
û radîkal pirsa perwerda bi zimanê Kurdî 
ye), ne efû belê di qanûnê înfazê de hin 
guhartin ku pêşiya çekberdana PKK'ê 
were vekirin û wd. têne xeberdan. Belê 
dê çi encam ji vê pêvajoyê derkeve hîna 
tiştekî diyar nîn e. 

Weke min li jorê jî got, leyîstikên 
"romê" gelek in, dikare di rojekî de 
pêvajo berevajî jî bibe. 

Agirî: Astengên niha ên pêşiya 
çareseriya demokratîk ya pirsa Kurd 
çi ne? 

Sabahattin K: Astengiya mezin 
samîmiyet û dilsoziya dewletê bi xwe ye. 
Ger dewlet biryardar be û dilsoz be, tu 
tiştekî ku vê pêvajoyê paşde bizivirîne 
tune. Wekî din rola PKK'ê jî girîng e, bi 
zanîn an nezanîn PKK jî dikare vê 
pêvajoyê sabote bike. Ew hêz û rola 
PKK'ê jî heye. Belê wekî ku min got, rola 
dewletê girîng e. Ku ew jî pirsa dilpakiya 
wê ye. 

Agirî: Kurd û hêzên Kurdî çawa 
dikarin bandorek erênî bikin ser 
çareseriya pirsa Kurd? 

Sabahattin K: Belê wekî aliyekî 
meselê bêguman rol û tesîra siyaseta 
Kurd jî (erênî-neyînî) li ser çareserkirina 
pirs û problemên vê meselê hene. Kurd 
bi aqlê xwe yê siyasî dikarin çareserkirina 
meselê siviktir jî û aloztir jî bikin. 
Pirsgirêka Bakûr ya navxweyî, pirsa 
temsîla yekîtiya neteweyî ye û di 
şexsiyeta PKK'ê de demokratîzekirina 
siyaseta Kurd e. Eger Kurd li dora 

Quncikek ji bo şiroveya bûyer û babetan ji xwendevanên ”Agirî” re 


Ebdullah Hicab 


Serekanî Şêlû Ye 


P iştî gotegota nava ^ dezgehên 
desthilatdariya Komara Îslamî li ser 
rola zanîngeh û xwendekaran di 

pêvajoya siyasî ya dawî ya îranê de, serokê 
Olî yê rêjîmê, Elî Xameneyî bi awayekî tûj 
zanîngeh û waneyên xwendinê rexne kirin. Li 
gor Xameneyî, waneyên xwendinê di beşên 
zanista civakî de li gor pîvanên Îslamî ku wî 
bawerî pê heye nehatine serrastkirin. Rexneya 
wî hem ji mamostayan, hem ji xwendekaran û 
hem jî ji babetên xwendinê û waneyan bû. Ji 
ber ku, N gor wî, tu yek ji wan li gor pîvanên 
Komara Îslamî tev nagerin û hemû ji riya ku 
wî bawerî pê heyî derketine. Bi taybet zanista 
civakî, bi baweriya Xameneyî, pir ji cewherê 
rêjîmê veqetiya ye û ketiye xizmeta 
feleseyekê ku zerbeyê li Komara Îslamî dide. 

Hêceta Xameneyî ji bo dijberiya bi waneyên 
zanistî re, weke wî xwe ragehand, ew bû ku 
ev zanist bingeha îmanê di civakê de zeyîf 
dike û xwendekaran ji pîvanên ku rêjîma wî 
dixwaze di civakê de binecîh bike dûr dixe. 
Perwerdeya ku Xameneyî ji zanîngehan hêvî 
dikir ew bû ku kes û kesayetiyên bi tevahî 
girêdayî bi sîstema Wilayetê Feqîh radestî 
civakê bike, lê niha kesên ku ji zanîngehan 
der tên, daxwaziyên din tînin rojevê. 

Ji xwe zanîngehên îranê tu gav li gor 
pîvanên zanistî yên serdemê rêve neçûne. Bi 
taybet zanistên civakî yên mîna zanista siyasî, 
mirovnasî, civaknasî, dîrok, hiqûq, derûnnasî û 
felsefe her tim bi tevahî li gor siyaseta demê 
ya hakim di welat de hatine amadekirin. Hem 
rêjîma paşatiyê û hem jî li pey wê re, rêjîma 
Komara Îslamî, herdem waneyên xwendinê di 
wan beşên giring de li gor pîvan û baweriyên 
xwe amade kirine. Hewla wan her demê ew 
bûye ku sîstema perwerdeya welat li gor 
pîvanên zanistî ên ku mirovayetî bi lêkolîna 
sedan salî cjehîştiyê pêş nekeve. 

Komara Islamî li wê dema ku desthilat bi 
dest girtiye û heya îro jî, tenê demek kin rê 
nedaye ku zanîngeh bi awayekî zanistî û bi 
serê xwe li gor pîvanên zanistî pilana 
perwerde û xwendinê danên. Sala 1980, tenê 
salek li pey serkevtina rêjîma nû re, rêberê 
demê ye rêjîmê, Xumeynî, pilana 
perwerdekirina nivşek nû li gor pîvanên 
Wilayetê Feqîh amade kir û ji bo ku wê pilanê 
bi başî rêve bibe zanîngeh ji bo demek dirêj 
daxistin. Mebesta Xumeynî ew bû ku 
zanîngehan û ev pîça pêşketina zanistî ku 
heya sala 1980 di welat de xuya dikir, bixe bin 
bandora felsefeya xwe û di hemû astên 
xwendinê de pîvanên Wilayetê Feqîh pêşve 
bibe. Bi dirûşma hevgirtina "Hewze û 
zanîngeh" an medreseyên dînî û zanîngehan, 
Xumeynî Newroza sala 1980an ferman da ku 
ji bo amadekirina waneyên nû, diyarîkirina 
mamostayên nû û danîna siyaseta nû ya 


perwerdeyê, A ji bo demeke dirêj deriyên 
zanîngehên îranê bên daxistin. 

Siyaseta fermî ku desthilatdaran kar li ser 
dikirin ew bû ku metodolojiya ku li ser 
bingeha pirs, rexne û lêkolîna çendayî û 
çawayî hatiye damezrandin biguhere û li ciyê 
wê şêweya çavlêkerî, pejiranidina bê rexne û 
li peyçûna rêber damezrîne. Lewma Xumeynî 
bi tundî hêriş dikir ser sîstema perwerdeya 
zanîngehan û ew weke sîstema girêdayî bi 
hizrên Rojava û Rojhilat dida nîşandan, ku li 
gor wî, di îrana nû de çi cî tune bûn. Bi wê 
siyasetê re gelek ji mamosta û xwendekarên 
ku ew siyaset û dîtin nedipejirandin ji kar û 
xwendinê hatin avêtin û piraniya wan neçar 
man ji welat birevin. 

Li meha Xakelêweya sala 1980an, Xumeynî 
di mesaja xwe ya bi hilkevta Newrozê de 
rêûşûnek nû ji dariştina siyaseta zanîngehan 
re danî. Mebesta wî ev bû ku siyaseta kultûrî 
ya welat li gor pîvanên îdeolojîk ên wî were 
darijandin. Li meha Cozerdana sala 1980, her 
bi fermana Xumeynî Navenda Şoreşa Kultûrî 
hate damezrandin. Karê ku wê navenda nû 
avabûyî encam da, pêşvebirina pîvan û 
baweriyên kevneperestane di civaka îranê de 
bû. Bi navê perwerdeya mamostayan û 
damezrandina kesên jêhatî, bi sedan kes ji kar 
hatin avêtin û li ciyê wan kesên girêdayî bi 
Xumeynî re hatin damezrandin ku ne di warê 
zanistî de xwendinek bilind hebûn û ne jî di 
warê dînî de hin lêzan û têgihîştî bûn. 

Zanko li meha sermaweza sala 1982, wê 
demê vebûn ku Komara Îslamî êdî piştrst 
bûbû ku zanîngeh bi tevahî li gor pîvanên 
Wilayetê Feqîh hatine serrastkirin. 

Mînaka şoreşa Kultûrî ya Xumeynî di 
serdema nû de bi tenê li Çîna di bin desthilata 
Mao Zedong, di salên navbera 1966-1976 de 
hatiye dîtin. Ev pêngav ku bi mebesta 
xurtkirina pêgehê partiya Komunîst û 
kesayetiya Mao hatibû rakirin, li pey re weke 
rûpelek reş di dîroka Çînê de hate binavkirin. 
Ji ber ku encama wê siyasetê şikandin û 
biçûkkirina kultûra dîrokî ya Çînê û paşxistina 
welat ji bo demek dirêj bû. Buhayê ku xelkê 
Çînê ji bo wê siyasetê da, ji xwe nayê 
hesibandin. Tê payîn ku di encama wê 
siyasetê de bi milyonan meriv hatin kuştin. 

Şoreşa Kultûrî ya Komara Îslamî jî 
zanîngehên welêt ji mejiyên pêşverû vala kir û 
hewl da ku perdeyek reş ya nezaniyê bi ser 
zanîngehan de bikêşe. Perwerdeya nivşa nû li 
gor felsefeya desthilatdaran bi xwe re 
kultûrek siyasî û civakî anî ku dijminkarî û 
dijberî, nakokî û ji hev veqetandina nirx û 
buhayên mirovatiyê di nava civakê de pêş 
xist. Li gor wê felsefeyê hin kes weke 
kesayetiyên pile yekem, hin kes jî di pileyên 
nişîv de hatin bicîkirin. 

Lê digel hemû hewl û pilansaziyên Komara 



Islamî, encama siyaseta perwerdeya rêjîmê 
berevajî xwesteka Xumeynî û hevbîr 
pêvajoyên wî danîbûn, pêşve çû. Digel ku 
babetên xwendinê û waneyên zanîngehan li 
gor pîvanên paşverû jî hatibûn amadekirin, lê 
hem dîsan karbidestên rêjîmê nekarîn bi 
tevahî pêşiya hemû warên zanist û 
rewşenbîriyê bigrin. Digel babet û mijarên di 
bin kontrola rêjîmê de, hin babet û basên din 
jî ketin rojeva xwendevanên Îranî û her ew 
hind bes bû ku nivşa nû ya xwendevanan ji 
riyên nû bigerin heya xwe ji bandora felsefeya 
cahilyetê rizgar bikin. Ev pêvajo ji ber şiyariya 
civakê û li derveyî îradeya karbidestên 
Komara Îslamî pêş ket û di dawiyê de stûnên 
desthilata Komara Îslamî xiste nava tirsek 
giran. 

Nivşa nû ya dijberî rêjîmê ku ev çend meh 
in bi awayekî eşkere dijberiya xwe ya bi 
sîstemê re nîşan didin, di bin kontrol û li gor 
pîvanên rêjîmê de hatibûn perwerdekirin û 
hêviya rêjîmê ew bû ku ev nivş bi tevahî di 
bin kontrola wê de be. Lê diyar e gera 
xwendekaran ya li pey zanîn û ronahiyê karî 
sînorên kevneperestiyê bişkêne û dîwarên 
Komara Îslamî bihejîne. Ev nivş ku li gor 
hêviya Xameneyî dibûya kesên "mektebî" bin 
û ji bo pêşvebirina pîvanên Wilayetê Feqîh, 
herin û li Lubnan, îraq û herêmên din xwe 
biteqînin, pişta xwe dan rêjîma Komara 
Îslamî. Ji hindê zêdetir, wan berê xwe da 
meydana dijberî bi rêjîmê û xwestina guherînê 
bilind kirin. Ji ber ku 30 sal perwerdeya rêjîmê 
di nav dilê wan de kîn û dijberiyek weha xurt 
pangurandiye ku tenê bi tev hilweşandina 
bingeh û xîmên rêjîma Komara Îslamî dê 
vehese. 

Bi dîtina wê rewşê ye ku Xameneyî wiha bi 
hêrs êrîşî ser zanîngehan, mamostayan û 
xwendekaran dike û dixwaze dubare qonaxek 
nû ya şoreşa kultûrî li îranê bide destpêkirin. 
Bi hebûna serokkomarek mîna Mehmûd 
Ehmedînijad ku bi ramûsana destên Xameneyî 
li ser piyê xwe disekine, dûr nîne ku di meh û 
salên li pêşiya me de, pêvajoyek nû ji bo 
guherîna waneyên xwendinê û girêdana 
bêhtir a zanîngehan bi Weliyê Feqîh re bikeve 
rojevê. Lê Xameneyî bi her şêweya ku 
bixwaze an jî hewl bide, dê nekare pêşiya 
pêla pêşketin û guhertinxwaziyê bigre. 
Zanîngeh û xwendekar, hej çend di girtîgeha 
hizra paşverû ya Komara Îslamî de bin jî, lê 
dê bi awayekê deriyê ronî ya zanistê ji xwe re 
vekin. Dema tava zanistê hilda, êdî tarîtiya 
paşverûtiya ku Xameneyî pêşengiya wê dike 
dê şeq be. 

programekî hevbeş bêne kêleka hev, siyaseteke rasteqîne û bi parametrê 
dinya medenî re lihevkirî bimeşînin, bêguman dikarin tesîrekî pozetîv li vê 
pêvajoyê bikin. Bi hindikayî, dikarin destê xêrnexwazan qels bikin, yan jî 
kartên siyaseta xerab ji destê wan bistînin. 

Agirî: Rola demokrasiyê di çareserkirina Pirsa Kurd de çawa 
dibînin? 

Sabahattin K: Demokrasî sîstemeke herî rasyonal e ku civat dikarin xwe 
pê îdare bikin. Belê demokrasî her çiqas weke sîstemeke siyasî were 
pejirandin jî, di eslê xwe de felsefa jiyanê ye û bi kultûra empatî, tolerans û 
nefsulqiyasê re girêdayî ye. 

Di çareserkirina pirsa Kurd de rola demokrasiyê ya herî girîng ew e ku, 
pirsgirêk êdî bê şer û alozî dikarin bi riyên diyalog û aştiyane werin 
çareserkirin. 

Ya ku li Tirkiyê 'hêvî' dide mirovan ew e ku demokrasiya Tirkiyê bi 
pêvajoya gotûbêjên endemetiya Yekîtiya Ewrûpa re, êdî berbipêşve diçe. 
Lewra Tirkiye, hem ji aliyê siyasî, eskerî û hem jî ji aliyê aborî û demografîk 
de hevpeyman û perçeyek e ji cîhana rojava. 

Agirî: Çareseriya demokratîk û aştiyane a pirsa Kurd li Bakurê 
Kurdistanê banorek mezin dike ser hemû herêma Rojhilata Navîn, 
bi taybet ser pirsa Kurd di parçeyên din ên Kurdistanê de jî. Hûn 
vê bandorê çawa şîrove dikin? 

Sabahattin K: Kurd neteweyek e û Kurdistan welatek e. Trajediya 
perçebûnê Kurda ji hev neqetandî ye. Bîlakîs, travmayên ku bi serê Kurdan 
de hatine, wan bêhtir nêzî hev kiriye û wan bi hevde kelandî ye. Bawer 
nakim ku di hiş, hizr û ramana tu Kurdekî welatperwer de ferqa navbera 
perçeyan hebe. Reel-polîtîka hin gotinan bi me dabe/bide gotin jî, belê 
kîjan perçeyî û li ku derê dibe bila bibe, hest û romantîzma me ya netew 
yek e. Kultûra me, zimanê me, ala me, sirûda me yek e. Bawerî, hi 
şiûra me ya neteweyî yek e. Qedera me yek e û bi hev ve grêdayî ye. 
ku li her çar perçeyan netewa Kurd negihîje mafê xwe yê çarenûsî, jêri 
nayête gotin ku Kurdistan rizgar bûye. Rastiya dîrokî û exlaqî ev e. 

Kêmasiya me ya herî mezin ew e ku em ji mekanîzmayên îstîşarê, diyalog 
û piştgriya hevbeş ya navbera perçeyan bêpar in. Tevî vê bêkordînasyonê 
jî, sedî sed tesîra perçeyan li ser hev heye û çêbûye. Do Mehabad bû, îro 
Hewlêr, sibê Diyarbekir e, navenda siyaseta Kurd. 

Helbet piçûk-mezin tesîra her perçeyî li ser hev heye. Belê, Bakûrê 
Kurdistan hem bi jeofîzîkî ya xwe (ku deriyê Rojava ye), hem bi sosyopolîtîk 
û jeostratejî ya xwe dikare bibe diyarker, li ser perçên din jî. 

Bêguman çareseriya pirsa Kurdistana Bakûr, dê bandorekî gelek mezin li 
ser perçeyên din jî bike. Sûd û fêdeya miletê tirk û pêşeroja dewleta tirk jî 
di dostanî û hevkariya Kurdan de ye. Di dîrokê de jî ya ku tirka (Osmanî- 
Selcoqî) biser xistiye, hevgirtina bi Kurdan re bûye. Hêvî dikin ku aqlê selîm 
hakim bibe û bi riyên demokratîk û aştiyane pirsgirêk werin çareserkirin. 

Agirî: Hûn wek kesayetiyekî siyasî û ronakbîr, pêşeroja pirsa 
Kurd li Turkiyê çawa dinirxînin? 

Sabahattin K: Helbete bi hêvî me, heta gelekî hêvîdar im! Ev sedsal 
dikare bibe sedsala Kurdan. derfetên mezin hatine ber deriyê me. Ew hêza 
me ya jeostratejîk û dînamîk mevcûd e. Kurdistan ji xwe bi her awayî 
fenomenekî girîng û stratejîk e. Hemû tişt maye li hêviya, fehm, feraset û 
aqlê siyaseta Kurd yê rasyonel. 

Bi hêviya Kurdistanekî yekgirtî, azad, aram û demokratîk.. ji bo hemû 
xwişk û birayên xwe yên Rojhilatî silav û serkevtinê dixwazim.. 

Mafc Mirovan 

Wergeran: Mecîd Heqî 

Rola Mafê Mirovan Di Siyaseta Derve De 

Corên siyasetên hilbijartî 


H 


ilbijartina siyasetên han dibe ege 
berhevdana wan siyasetên ku dikarin 
gor naveroka xwe gelek hesas bin. Gelo 



diviya dewletak ku hevkariyê bi welatên cîhana 
sêyem re dibexşîne alîkariya xwe ji bo 
pêşvebirina mafên mirovan bi kar bixe? Gelo 
diviya hevkarîkirin tevî welatên ku mafên 
mirovan binpê dikin bên qutkirin? Gelo ew yek 
dibe alîkar? Pirsek han dikaribe bibe hegerê 
nîqaşek siyasî ya germ di parlamenê de di 
navbera dewlet û parlamenteran ji bo ku 
bersivek sîstematîk û xelk razîker peyda bike. 
Pirr caran jî dewlet peydakirina bersivek 
sîstematîk bo pirsgirêka han gelek dijwar dibîne. 
Gelek caran ji aliyê karbidestan ve ku bi giranî 
bersîva pirsyaran didin hatiye gotin ku 
"pirsgirêkên han diviya yek û yek bên bersîvdan 
û biryar li ser wan were dan." 

Pirsa duyem di darêtina siyaseta têkildar de 
e ku kîjan dewlet diviya bikevin ber wê 
setê. Gelo divê dewlet siyaseta xwe bê 
rçavgirtina rengê siyasî yê dewletên din - ên 
u mafên mirovan binpê dikin -darêje? Bi 
gotinek din gelo divê ew siyaseta "bê alî" û 
"nehilbijartî" be? Gelo diviya siyaseta mafê 
mirovan li hember hemû welatan "wek hev" be 
yan ewa ne hewce ye? Erê gelo dewletek diviya 
dema ku tê tawanbarkirin bi wê yekê ku 
"tûreyiya xwe hildibijêre" bê tawanbarkirin? 
Gelo diviya rê bê dan ku siyaseta mafê mirovan 
wek alaveke tenahiyê bê bikaranîn û bala 
dewletan bi wan dewlet yan welatan re be yên 
ku belkî bibin dujmin an niha dewletên 
dujminin? An jî divêt ew dewlete bala xwe bide 
dewletên havpeyman? Hilbjartina siyaseta herî 
bikêr pirsek e ku hewcehî bi balkêşana taybet 
heye. 

Dewleta Holandê carekê agahdar bû ku 
"Gelek hegerên zêde hene ku dewleta Holandê 
siyasetên xwe yên mafê mirovan di hember 
welatên Rojava dabirêjê yên ku gel wan 
nêzîkatiya çand, ziman û siyasî heye." Ew xalek 
gelek balkêş û cîhê fikirînê ye, lê pirs ew e ku 
gelo ew nêzîkbûn dikaribe di piratîka siyasetê de 
bikeve holê. 

Rexne li rewşa mafê mirovan a 
hevpeymanekê belkî bibe hegerê bikaranîna wê 
ji aliyê welatek neyar. Lewma dewlet bi giştî 
bala xwe naxe ser rewşa mafê mirovan ya 
dewletên dost - aliyê kêm bi awayê vekirî wî 
karî nakin. Helbet herdem kanalên nefermî hene 
ku jêvene û dibêjin "dîplomasiya bêdeng" ji bo 
anîne ber basa pirsên têkildar li derveyî çavên 
ragihandin û rayên giştî. 

i cîhanê de xesarên civakî roj bi 
rojê zêde û berfirehtir dibin û 
civakan tûşî pirsgirêkên cur bi cur 

dikin. Yek ji van xisarên civakî ku her roj 
xurttir dibe, hebûna diyardeya zarok û 
nûciwanên ser şeqaman e. Hebûna 
zarokan di şeqaman de vedigere bo 
gellek fakterên cuda. Lê gişt zarokên ser 
xiyevanan di yek tiştî de hevpar in, ev jî 
hebûna wan di şeqam û xiyevanan de 
ye. 

Têgiha zarokên ser şeqaman bo cara 
yekem di sala 1815'an de li Îngilîstanê ji 
aliyê "May Ho" ve hate bikaranîn û îro 
rojê pênaseyên cur bi cur tevî 
liberçavgirtina rewş, temen, tevger, 
çawaniya riftarkirin tevî malbatê, cihê 
jiyanê û... di vê derheqê de hatine 
pêşkêşkirin. 

Li gor madeya yekem a Carnameya 
Mafê Zarokan û Saziya "UNICEF"ê, zarok 
ji kesekê/î re tê gotin ku temenê wê/wî 
di bin 18 saliyê de be. (Peymannameya 
Mafê Zarokan, 1989) 

Li gor madeya yekem a wê 
peymannamê, Zarokên ser şeqaman ji 
wan kesan re dibêjin ku temenê wan di 
bin 18 saliyê de ye û di şeqaman de kar 
û jiyanê dikin. Bê xwedî û bê malbat in, 
hinek ji wan jî malbat hene û dikarin 
vegerin bo nava malbatên xwe û malbat 
jî li benda vegeriyana wan in, herwiha 
hin zarok jî dixûyin ku malbat ne li benda 
wan in û ew hez nakin vegerin malê. 

îran yek ji wan welatan e ku tevî vê 
kirîzê berbirû ye. Li gor serjimêriyên heyî 
û berdest ku heta ji aliyê sazî û 
navendên ser bi rejîma Komara Îslamî a 
îranê ve jî hatine weşandin, niha pitir ji 
150 hezar zarok di vî welatî de di nava 
şeqaman de dijîn û bê xwedî ne. 

Ev zarok seba hebûna xizanî, destkurtî, 
tundûtûjî, ferq û cudahî, zêdebûna nifûs 
û koçkirinê, bûne gorî û ne xûya ye ku çi 
çarenivîsek li benda wan e. 

Ew ji bo dabînkirina debara jiyana xwe 
amade ne her karî bikin û piraniya 
demên jiyana xwe di şeqaman de 
diqedînin. 

Helbet her wek berê me îşare pê kir, 
sedemên xiyevanîbûma zarokan ne yek û 
du ne. Lê bê şik sedema herî sereke a 
xiyevanîbûna zarokan vedigere bo 
hebûna feqîrî û hejariyê di welatê me de. 
Hinek zarok neçar in bo dabînkirina 
debara jiyana xwe tevî malbata xwe kar 
bikin û tenê cihek ku dikarin penahê jêre 
bibin, şeqam in. Ew tevî mijûlbûn bi 



karên weke gulfirotin, benîşt firotin, 
boyaxkirina pêlavan, cixare firtotin û..., 
di dabînkirna debara jiyanê de hevkariya 
malbata xwe dikin. Lê pirsa sereke li vir 
bi dawî nahê. Ji ber ku karkirina zarokan 
di şeqaman de wan tevî metirsiyên cur bi 
cur ên civakî û mirovî berbirû dike, 
nemaze di civekek weke civaka îranê de 
ku pitir ji 3 milyon kes têde tûşî 
madeyên sirker hatine. Bi hezaran kesên 
tûşbûyî bi nexweşiya AIDSê û sedan û 
bigire hezaran girûp û bandên qaçaxçî 
têde ne. Her yek ji wan mîna gurek birçî 
ne ku heyamek zêde dibe bê nêçîr mane 
û li benda nêçîrek xweş in. Di rewşek 
wilo de nêçîra herî hêsan û bê pirsgirêk û 
bê asteng ji wan re zarok in ku bêhêz in 
û nikarin berevaniyê ji xwe bikin û seba 
wê çendê ku hêj negihîştine temenê 
biloxê, zû dikevin nava dafikên band û 
kesên han de. 

Ew metirsiyên ku di civaka îranê de 
gefê ji zarok û nûciwanên ser şeqaman 
dikin ev in: 

- Metirsiyên tendurustî û tûşbûn 
bi nexweşiyên cur bi cur 

- Bêparbûn ji perwerdeyek saxlem 

Bêparman ji bidestxistina 
şiyanên jiyanê 

- Xazokî 

-Tûşbûn di nava band û girûpên 
qaçaxçî û xirabkar de 

- Xwefirotin (laşfiroşî) 

- Dizî 

- Tûşbûn bi madeyên bêhişker 

-Encamdana kiryarên bi sûç û 

neyasayî 

Helbet gellek metirsiyên din jî gefê li 
van zarokan dikin ku me bi kurtî bas ji 
hinek ji wan kir. 


pirsek tê rojevê û dikeve hizra 
mirov, ew e: "Gelo kî li hember tûşbûna 
zarokan di nava rewşek han de 
berpirsiyar e?" 

Gelo zarok bi xwe berpirsiyar in ? yan 
Malbat? Yan Civak? Yan jî Dewlet? Kîjan? 

Bi raya min, zarok di vê navberê de 
tenê goriyê civakê ne û bi tevahî bê sûç 
û bêtawan in. 

Di rastî de sedema tûşbûna zarokan bi 
çarenivîsek han vedigere bo ser çend 
fakterên girêdayî hevdu ku emê li vir bi 
kurtî behsa hinek ji girîngtirîn wan bikin: 

-Zewacên neserkevtî (hiloşîna 
malbatan): 

Beşek ji wan zarokên ser şeqaman di 
encama cudabûna dayîk û bavan, bera 
xwe didin cihên han. 

Sîstema Perwerdehiyê di 
malbatê de: 

Peyrewîkirin ji sîstemek xirab a 
perwerdehiyê li dor zarokan di malbatan 
de, yek ji sedemên din e ku zarokan rû li 
şeqaman dikin. 

- Xizaniya malbatê: 

Xizanî yek ji sedemên herî girîng ên 
çêbûna vê kirîza civakî ye. Faktera han di 
welatê me de rolekî girîng di 
xiyevanîbûna zarokan de dilîze. Gellek 
malbat hene ku seba belengazî û 
desttengiyê neçar in ku zarokên xwe 
bona dabînkirina debara jiyanê ji 
xwendin û cîhana zarokatiyê bêpar bikin 
û kar bi wan bikin. Encama vê yekê jî 
bêşik ne pozetîv e. 

- Hebûna zirrdayîk yan zirrbav: 

Hejmarek ji zarokan seba hebûna 

zirrdayîk yan zirrbavê rû li şeqaman dikin 
û ji mala xwe direvin. Çimku ew seh bi 
ferq û cudahiyê derheq xwe dikin û 

bawer in ku tu bihayek bi wan nahê 
dayîn. Ev yeka jî wan pirr diêşîne û hizra 
helatin ji malê dixe serê wan. 

- Bê serpereştî yan takserperiştî: 

Gellek caran zarok seba çêbûna 

bûyerên xwezayî mîna erdhej, lehî û 
mirin û... dayîk yan bav û yan herduyan 
bihev re ji dest didin û neçar in ku kar 
bikin, nemaze ger kesê ji dest çûyî bav 
be. 

-Nexwendewarî: 

îro rojê ku serdem, serdemê teknoljî û 
pîşesaziyê ye, hewce ye ku mirov 
xwendewar be da ku bikaribe di civaka 
pîşesazî a îroyîn de cihekê ji xwe re 
peyda bike û bibe xwedî kar. Lewra 
kesên nexwendewar di civaka îroyîn de 
seba nebûna tu şiyanekî neçar in ku 
bona bidestxistina debara jiyana xwe her 
karekî bikin. Di vê navberê de zarokên ku 
nexwendewar in, tenê cihek ku lê 
difikirin, şeqam in, heya ku bikaribin bi 
destfiroşî (firotina gul, benîşt, cixare, 
boyaxkirina pêlavan û..). di dabînkirina 
debara jiyanê de, hevkariya malbata xwe 
bikin 

- Siyasetên aborî ên dewletê: 

Di welatê îranê de yek ji sedemên herî 
bingehîn û sereke di xiyewanîbûna 
zarokan de, peyrewîkirna dewletê ji 
siyasetên şaş ên aborî ye. Siyasetên ku 
encamên wan, malbatên Îranî tûşî hejarî 
û desttengiyên zêdetir kiriye û bûye 
sebeb ku serhejmariya belengazî û 
xizaniyê bigihe asteke bilind. Bi awayekê 
ku îro rojê li gor serhejmariyên ku heta ji 
aliyê navendên ser bi rejîma îranê ve 
hatine weşandin, pitir ji 14 milyon kes ji 
xelkê îranê di bin hêla hejariyê de dijîn. 
Helbet serhejmariyên ku ji aliyê 
navendên serbixwe û cîhanî ve hatine 
weşandin, bas ji 20 milyon kesan dikin 
anku %35 ji nifûsa îranê. 

Bêguman ew xisara dilêş a civakî 
demekê dê were çareserkirin ku dewlet 
gavên hewce û pozetîv di vê derheqê de 
bavêje. Çimku sedema sereke a derketin 
û berfirehbûna vê kirîzê, vedigere bo ser 
hejarî û xizaniyê. Dema ku xizaniya aborî 
hebe, hejariya çandî jî li pey xwe re tîne 
û ewa jî dibe sebebê xurtbûna kirîza han. 
Lewra divêt weke mirovekê ji zarokan re 
bê temaşekirin û ew bibin xwediyê mafên 
xwe. 

Çavkanî: Pirtûka zarok û 
nûciwanên xiyewanî, 
nivîsîna Hesen Mulkî 


Doma rûpela lOan 


Bakhtîn cudabûnek kire nav romana 
monolog û ya bileofonig de. 

Cudabûna di navbera romana 
monolog û bileofonig de: 

Romana monolog: 

Di bahweriya Bakhtîn de, romana 
monolog, romaneke îdolojîk e, bi 
dengekî ye û şêweyekî vebêjiyê bikar 
tîne. Di romana monolog de, vebêjer 
hertiştî dizane. Ziman li hev dubare dibe, 
rîtmek bi tenê heye. Stîla nivîsînê jî bi 
yek şêweyî ye. "Ev nêrîn bi tenê li ser 
romana monolog ya li Rûsiya bû". Lê 
nayê wê wateyê ku romanên monolog 
hemû wisa ne. Bo nimûne, romanên 
Franz Kafka, Jams Joice, Himengway û 
Virginia Wolf, di hêla xwe ya hunerî, 
pirdengî û vebêjiya guhêrbar de, digihin 
evraza hunerî û ciwaniya toreyê. 
Nivîskarê vî şêweyî, çarenivîsa leheng û 
vebêjerê xwe bi xwe destnîşan dike. 
Nivîskar desthilatek mutleq e li ser tevin 
û metna vebêjiyê, ya leheng û tekstî. 

Romana Bileofonig: 

Romana pirdeng, vebêjiyeke berfireh 
e, zayendên cuda û cîwaz, cudahiya 
nêrînê vebêjiyê û zimanevanî ye. 
Romanek e ku biyaveke mezin bo 
xwendevan dihêle. Xwendevan bi vî 
awayê ku jêre digunce, xîtaba xwe li ber 
çavan bi nêrînên cuda vedirêse. Nivîskar 
şêweyên cuda û pirreng ji ziman, name, 
pesin û tevnê bikar tîne. Di hundurê 
zimanî de, dikare zaraveyên herêmî 
cuda bikar bîne, her wisa nîşanên 
intertextualite, lêvegerên dîrokî, hunerî, 
wêjeyî, felsefe, ragehandin û olî jî. Bi 
kurtî, romana pirnijyar, pirdeng û 
pirzayend e. " Romana demokrasiyê 
ye, d/ tevna xwe îdo/ojîk, avakirina 
tekst û zimanevanî de".4 

Zimanê romanê, hunerî, ciwanî û 
rewşenbîriya romanê destnîşan dike. Bi 
destnîşankirina van her sê stûnên 
guhêrbar yên romanê, nivîskarê/a 
romanê ji hêla têgehiştina wî/ê di wan 
her sê waran de jî diyar dibe. 

Zimanê romanê bi şêweyê romanê bi 
xwe ve girêdayî ye. Zimanê asayî û sade 
bo romana realîst, naturalîst û şêweyê 
romana modern. Zimanê kevnar, di gel 
wêne û wekheviyên bo romana 
kevnewarî ye. Zimanê helbestî bo 
romana zimanî tê bikaranîn. 

1: Zimanê fotogirtin an jî yê 
asayî: 

Ev zimanê asayî, zimanekî pir bi jiyana 
rast û rasteqîne ve girêdayî ye. Pişta 
xwe dide, reportaj, têgehînên teknîkî, 
belge û carnan bi buyerê re dibe yek bi 
yek, wate bûyerê vediguhêze, bêy ku 
erkên ciwanî(estetîk) li ber çavan bigre. 


Serkêş an jî romannivîsên vî şêweyî 
Phlopeer, Balzac, Emil Zolla. Di romana 
modern de jî ku zimanê sade bikar 
dianîn, dixwestin rengdêriya şêweyê 
realîst bidin nivîsên xwe, dûrî biyavên 
boşahî û xeyalî, dûrî xejiqînên mezin. Ji 
wan Alan Rob Greê, Natali Sarout, 
Richardo. 

2: Zimanê tradîsiyon û 

kevnewariyê: 

Ev şêwe roman berê xwe dane ziman, 
zimanê kevnar bi kar tanîn û li derdora 
wê bi wêneyên ciwan, nîgarkirina ziman, 
naverok û peyvên tradisiyonel, 
derbaskirina buyerên dîrokî, zimanê xwe 
dixemilandin. Romannivîsên vî şêweyî 
dixwazin bi vî rengî bidin diyarkirin ku 
romana wan pirdeng û reng dibe. Bi vî 
rengî jî em dikarin bibêjin ku ev şêwe 
îdolojiya di nav xêzên xwe ve derbasî 
romanê dike. Di şêwaziya nivîsînê de jî, 
ew nêzîkahiya stîlîzmî û dîrokî di demên 
romanê yên cuda de, ku roman himbêz 
dike, peyda dibe. Demên guhêrbar, 
demên licihmayî, demên kevin û nû. 

3: Zimanê helbestî û mecizaî, an jî 
romana zimanevanî: 

Ev şêwe roman, hêza xwe tev berdide 
li ser ziman û asoyan li ber vedike. 
Ziman vebêjiyê, helbestê, vegotinê, 
pexşaneyê, simbol, zimanê bêhtir ji 
yekwate, bikaranîna xijqînên zimanî bi 
kar tîne, bo afirandina ciwanî û estetîkek 
bêhempa. Wate mîna „ Y. V. Tadiê 
dibêje: ziman dikeve navbera 
axêverê vegotinê û axêverê 
heibesvaniyê "5. 

Jêder; 

1: Zima, Peter V.: Roman und 
Ideologie. Zur Sozialgeschichte des 
modernen Romans. Munchen 1986. 

2: Bachtin, Michail M.: Das Wort 
im Roman. In: Die Asthetik des 
Wortes. Hrsg. v. Rainer Grubel. 
Frankfurt 1979,154-300. 

3: Bachtin, Michail M.: Formen 
der Zeit im Roman. 
Untersuchungen zur historischen 
Poetik. Frankfurt 1989. 

4: Der Roman als demokratische, 
reprasentative Kunstform des 
bûrgerlichen Zeitalters (Hegel, 
Lukacs) 

5: Migner, Karl: Theorie des 
modernen Romans, Kröner Verlag, 
Stuttgart 1970 




Agirî 


ÇAND U HUNER 


Hejmar 118,06’êîlona 2009/17 


JIN U MERANI 


Adar JIYAN 
adarjiyan@mynet.com 


îroka mirovahiyê û her wiha bûyer 
û lêqewmînên dîrokî her car ji 
hêla mêrîtiyê (pederşahiyê) ve 

hatiye nivîsandin. Di wê dîroka ku bi xwînê 
hatiye nivîsandin de her gav behsa mêr û 
mêraniyê heye. 

Di wê dîroka yekalî de tu carî behsa jinê 
nayê kirin. Jin, tune tê hesibandin. Bi rastî 
jî di wê dîroka ku li ser xwîn û xwêdana 
mirovên bêguneh û hêstirên jinê hatiye 
nivîsandin de para jinê tuneye. Her gav êş 
û jan, axîn û keser, kul û keder bûne para 
jinê. Di wê dîroka ku ji hêla mêr ve hatiye 
nivîsandin de, herî zêde jin û zarokan xisar 
ditîne. îro jî wisa ye. 

Ji ber ku di her dem û domanên dîrokî de 
sedem û destpêkerê şer mêr e (mêranî ye), 
serketî û binketiyê şer jî dîsa ew e. Çê ye 
ku jin tu carî nebûye şirîkê(hevparê) wê 
rûreşiyê. Heke jin jî alîgir û hevparê şer 
bûya îro tu kesî nikaribû behsa aştî û 
aramiyê bike. Çendî qels be jî heke îro 
hinek hest û hizrên mirovî û aştiyane hebin 
jî dîsa ji hêla jinê ve pêk hatine. Di dîroka 
mirovahiyê de ango di jiyana xwezaya 
mêrantiyê (ne mêr )de hestên aştiyane pêk 
nehatine. Di jiyana mêrantiyê(serweriyê) 
de her gav şer û pevçûn hebûye. Heye. Û 
dê hebe jî. Tiştê ku ji vê tindwariyê re dibe 
asteng û wê nerm û anoş dike hestên 
jinane ne. Di xwezaya jinê de şer û 
şerxwazî tune ye. Heke bi kêmanî hebe jî, 
ew rasterê ne hestên jinê ên xwezayî ne. 
Lewre ji ber ku bi hezaran sal şibandina 
mêrantiyê li ser hatiye ferzkirin ji wê 
xwezaya xvve ya asayî(şatiyane) hatiye 
bidûrxistin. Û di nava wê jiyana mêrane de 
hatiye hecinandin. 

Gelo çima mêr wekî alîgirê şer û jin jî 
meyldarên aştiyê ne. Sedema bingehîn ew 
e ku jin hem xwe (jinê) û hem jî cinsê 
dijberê xwe(mêr) diwelidîne, bi xwe pir 
ewle ye û tu carî naxwaze ew heyînê ku 
neh meh û deh rojan wekî parçeyekî jiyana 
xwe bi xwe re hildaye, winda bike. 
Naxwaze ew heyînê herî hişmend, kamil û 
bêhemsal (mirov bi xwe ye) ku wê bi keda 
xwe afirandiye, ji ber çavên wê winda bibe. 
Naxwaze wan zarokên wê yên ku ji kezeba 
wê derbûne û ji dil û hinavên wê pêk 
hatine werin kuştin. Naxwaze, ji wan 
zarokên xwe yên ku bi keda bi salan (bi 
şûştin û veşûştin, xwarin û vexwarin û 
hwd) mezin kirine, biqete û bêyî wan bijî... 
Ji ber wê ye ku jin, bervajî mêr difikre û li 
hemberî şer derdikeve û ji dil û can doza 
aştî û aramiyê dike. 

Ji do heta îro, jinê bi hestên jinane tu 
carî şer nexwestiye û naxwaze jî. Ew di her 
şert û mercên dijwar de li ber xwe dide, 



têdikoşe û banga aştiyê bilind dike. Dibe ku 
mêrên pederşah di dîroka ku wî bi destê 
xwe nivîsandiye de, jin wekî fitnebaz û 
sedema şer nîşan dabe. Belê ev yek ji 
rastiyê gelekî dûr e û neheqiya herî mezin 
e. Jin, wekî hîmê aştiyê di hemû dem û 
dewranên dîrokî de wekî dîwarekî stûr xwe 
jj şer û pevçûnên bêwate re kiriye mertal. 
Û zarokên xwe neyinî û xerabiyên dinê 
parastiye. Zarokên wê yên keçik ku ketine 
darê jinê şopa wê kudandine. Belê yên ku ji 
hestên wê yên mirovane bidûr ketine û 
bêpar mane, xwe şibandine mêr ê serwer 
û xwe li şer şidandine. 

Ango bi kurtayî, xweşibandina zarokan a 
dayîkê tiştekî pir erênî, belê xweşibandina 
bavî tiştekî neyinî ye. Xweşibandina bavî 
çima neyinî ye? Bav, mêr e; dayik jin e. 
Hest û hizrên dayîkane her gav ji yên bavî 
nermtir û dilovîntir in. Ji bo wê 
xweşibandina zarokan a dayikê erênîtir e. 

Perwerdehiya zarokan jî wisa ye. Ji ber 
ku pêwendiya wan a sereke bi dayîka wan 
re pêk tê, hest û hizrên wan ji hêla dayîka 
wan ve tê şêwandin û her wiha kesayetiya 
wan jî bêtir dişibe ya dayîka wan. 
Bêguman bandora bavî jî li ser zarokan 
heye. Belê ne bi qasî ya dayîkê. Ew 
bandora ku zarok peyre peyre ber bi şer û 
pevçûnên civakî ve dike jî bandora 
mêrantiyê ye. Bandora civaka/mirovahiya 
mêrane ye. Bandora civaka/mirovahiya ku 
ji hêla mêr ve hatiye perwerdekirin û 
agahdarkirin e. Bandora civaka/mirovahiya 
ku navê jinê hilnedaye.. 

Hêja û hewce ye ku em zarokên xwe li 
ber destê jinê û bi hestên jinê bigihînin û 
perwerde bikin. An na tu carî dîroka 
serdestiyê ya ku bi destê mêr hatiye 
nivîsandin, dê derbasî aliyê jinê nebe. Û dê 
serê mirovahiyê jî ji teqreq û genegşiyên 
tund û dijwar xalî/safî nebe. 

Ji bo aştî û aramiyeke domdar û mayînde 
hecetî bi hest û hizrên jinê û zarokên wê 
yên ku hê neşibiyane mêr û mêrîtiyê, heye. 
Xwezî em hemû bi qasî zarok û jinan 
hestyar, pejnkar û aştîxwaz bibûna. 

Daxwaza me ya dawî ji xwînerên hêja 
(kesên vê nivîsarê dixwînin) heye ku, me 
şaş fêm nekin. Ango vê angaşta me 
neşêwîşînin û berevajî nekin. Lewre em tu 
carî nabêjin bila jin ji hêla biyolojîk an jî 
fîzîkî ve bibin mêr û mêr jî bibin jin. Jixwe 
ev ne tiştekî pêkan e jî. Mirov bixwaze jî, 
nikare ji jinîtiyê derbasî mêrîtiyê û ji 
mêrîtiyê jî derbasî jinîtiyê bibe. Mebest û 
armanc, jêbidûrketina hest û hizrên 
serdestiyê yên pederşahî û mêrane ye.. Bi 
vegotineke din, nêzîklêbûna hest û hizrên 
jinane yên aştîxwaz û mirovane ye. 


Kaniya He/bestan 


Dem Wek Şivîlekê 
Derbas Dibe 

Konê Reş 

Qamişlo, 05.08.2009 

1 - Dar şipya bilind dibin û 
Şipya dimrin. 

Ku bahoz li dor te rabû 
Şpya bimîne, 

Xwe jêre xûz neke 
Wê derbas bibe.. 

Dibe te bihejîne, 

Hespê te bilikumîne 

Lê her wê di nav lingên te re 

Derbas bibe. 

2 -Ta ku tu oxireke dirêj derbas bikî 
Demek dirêj derbas dibe 

Ta ku tu xweşiya biharê, 

Germa havînê, 

Toza payîzê û 

Serma zivistanê bibînî 

Demek dirêj derbas dibe.. 

Ta ku tu bilindahiya keleha Mêrdînê 
Bi dûzbûn û firehiya beriya wê re 
Ber hev bikî 
Demek dirêj pêwîste 
Lê dergeh! 

Ew dergehên ku te li pey wan bazdida, 
Iro ew dergeh, bi dûv min de dibezin û 
Edî nema wan destên ku 
Di xatirxwestina min de bilind bûn 
Dibînim. 

Belê ez, destê xwe 

Ji xatirxwestina hina re bilind dikim.. 

Da ku nebêjim; ta min xwe naskir, 
Temen derbaskir.. 

3 -Te xwe ji deftera telefona min 
derxist 

Min gazin nekirin.. 

Bi tenê, min ji pênûsa xwe hêvî kir ku 
Nede pey te.. 

Min ew dergeh girt û 

Da ser şopa xwe, li xwe vegeriyam. 

4 - Wa weylê! 

Çendî ev şivîlek kurtin, 

Têra cane min nakin ku 
Dûrî te here.. 

5 -Xwedêyo! 

Çendî ew katjimêrên ku 
Doh bi min re derbas bûn 
Dûrin... 

U çendî yên ku tên nêzîkin... 

Dikin ku li dergehê mala min bidin... 

6 - (Tiştê çû nede dû) 

Bi dawişandinê ez ê tozê bidim alî û 
Mêzekim bê çi dibînim... 

Da ku ji nû destpê bikim... 













^J^Hejmar 118, 06’ê îlona 2009 ÇAND Û HUNER 

Roman û Zimanê Romanê 


J Tengezarê Marînî 

, - zayendekî toreyî ku 

. em beramberî 

"" helbestê, Dastan, 

Efsanê bikin, nû ye. 

Dastan û efsane, li ser zarê dengbêjan 
dihatin gotin û veguhestin, helbest jîji 
ber rîtma wê ya hêsan, zû dihate 
ezberkirin û veguhestin. 

Yekemîn car têgeha Roman, di sedsala 
12'an de, li Fransayê peyda bû û bi vî 
şêweyî pênasîna wê hat: "Çîrokek dirêj û 
kurt e, vegotinek pexşanewî ye, li ser 
çarenûsa civakekê û jîngehê tête 
vegotin" 1 

Nivîsînên li pêş sedsala 12'an, ku bi 
romanî dihatin nivîsîn, ji wan re roman 
dihate gotin, ji ber zimanê miletî jî weha 
bi nav dibû ( linguaroman). Di sedsala 
13'an de, vers û pexşan têkilî hev bûn, 
peyvê berê wateya xwe ber bi edebiyatê 
û toreyê ve guherand, û hin bi hin vî 
têgehî wateya xwe fereh, zelal û bi sînor 
kir, ta giha sedsala 18'an û wirde, têgeh 
ber bi asoyên din ve çû, lê di çarçova 
toreyê de, heta îro ma û derneket, ku 
roman bûye diyardeyekî piralî " 
Phanotyp". Romanê di dema nû de, 
wateya xwe ya taybet ber bi pêş ve bir û 
îro roj hemerengî û şêweyê xwe bi gavên 
mezin bi cih kirine û bi hemerengiya xwe 
jî li cem xwêner hatiye pejirandin. 

Eger em temaşe bikin û bişopînin, dê 
bibînin ku roman piştî şoreşa pîşesazî 
bûye mîna xwarinê ji xwêner re û roj bi 
roj rola wê mezin dibe. 

Wek diyar û nas e ku li welatê rojhilatê 
roman ne ji demeke dirêj ve ye, bo 
nimûne, li cem ereban, ji sedsala 20 ve 
ye û serkêşên wê Cemal Xeyzanî, Taha 
Husên û Nejîb Mehfûzê hilgirê Xelata 
Nobel in. 

"Roman nivîs e, deq e, ew deq e ku 
xwêner xwe di nav bûyer û naveroka wê 
de dibîne." 2 

Roman çarenûsa cîhana mirovekî diyar 
dike. 

Roman çarenûsa bûnewerekî/ê, 
karûbarê civatekê, behweriyekê û 
derdora wan nîşan dide û raporan li ser 
wan dide, wate di romanê de mirov 
regez û elementê sereke ye,. Mirov di 
romanê de, navenda bûyeran e. Bermayî, 
bîranînên zaroktiyê û derdor û hêl, dibin 
xemla romanê, wate sê regezên sereke ji 
bo romanê hene ku her roman nikare 
xwe ji wan rizgar bike: 

1. Lehengên romanê (fîgûr=Leheng û 
kesayetî) 

2. Dem di romanê de 

a. dema nivîsînê 


b. dema romanê 

c. dema xwêner 

3. Cih di romanê de 

Tevna vehûnana romanê, 

4. struktûra romanê jî regezekî sereke 
ye, di avakirina romanê de. 

Zimanê Romanê 

Ji ber ku ev zayendê toreyî, (roman), 
gelek dergehan li ber zimanî vedike û 
hevsar bi dev zimên ve berdide, lewra 
bûye sedem ku gelek nirxvanên toreyê 
xwe bi mijara zimanê romanê ve mijûl 
bikin. Di kurdî de û bi taybetî zaraveyê 
kurmanciya jor, kêm nivîsîn (li gor tişta, 
ez pê agahdar), li ser vê mijara giring 
hene. Dibe, ku nivîsîn li ser zimanê vê 
romanê an yên din bi kurtî di nav 
lêkolînekê de hatibe, lê wek teorî bi 
taybet, ez jê neagahdar im. 

Zimanê Romanê û nêrînên cuda 

Zimanê romanê bi gelek şêweyan, ji 
hêla lêkolîner û rexnegiran ve tê nêrîn. 
Serederiya hindek rexnegir û lêkolîneran 
di gel zimanê romanê ew e, ku ziman 
mîna metriyalekî derbirînê, hilgirê hizir, 
naveroka tekst û biyavên wê yên lêvgerê 
didîtin û dibînin. Beşekî din, zimanê 
romanê bi şêweyê, rewanbêjiyê (wêneyê 
hel bestî, da neberhevki ri n, bedewiya 
ziman, hêzbûna ziman, hêsanbûna 
ziman, sivikbûn, an jî zivriya wî) didan 
ber pirs û lêkolînê. Wate lêkolîna li ser 
zimanê helbestê dibû, bi eynî şêwe li 
zimanê romanê jî derbas dibû. Ev şêwe 
vekolîn, çawatiya romanê, wek zayendekî 
toreyî din û avakirina vebêjî û derbirîna 
wê ya zor û hêza wê ya rewanbêjî û 
lêkdaneyî, li ber çavan nedihate girtin. 
Hindek rexnegiran jî berê xwe dane 
zeviyên din, bo nirxandina zimanê 
romanê, makderên ziman yên civakî bi 
yên derûnî ve girê didin. Ziman bi 
têgihên şiroveya Freudî,(hiş û nehişî, 
girêdana tekst bi kesayetiya dahêner ve) 
bestiye, an jî pabendbûna ziman bi 
civakê û çînên wê ve û biyavên derbirîna 
wê ji cenga civakî ve. „Ziman ber bi 
jîwarîyê û derbirîna şêweyê objektîv 
yê civakê diçe. Wate Roman û 
zimanê wê di bin barê îdoiojiya 
abstrakt û propegenda civakî ve 
ma"l. Mijarên stîlîzmê dihatin 
piştguhxistin. Peyva pexşaneyî, ta bi 
demeke nêzîk, mîna peyva helbestê û bi 
wê têgehiştina teng dihate têgehîştin. 

Di qonaxa bihêzbûna zanista 
ziman(Linguestic) de, lêkolîn ber bi 
asoyên din ve çû. Êdî asteya deng, 
morfolojî, lêkdan(Syntex), amajayî, 
nîşaneyî (Signtific, Simioloji), bi 
şêweyekî zanistî ji hev hate hilweşandin. 


Şiroveyên nijyargerî(Structure), li ser 
bingeha cimikan (ziman/ axaftin, aksa 
lêkdanewe/veguhêz, nîşan/danîşan) 
hatin kirin. Li ba Formalîstên Rûsan û 
bi taybetî Michael Bakhtin, yekaniya 
romanê ji pirziman, pirdengî û 
pirşêwaz(stile), li derveyî sînorê 
lêkolînên zanistî yên kevneşopî man. 
Bakhtin, zimanê romanê û geşandina wê, 
bi rewanbêjiya nû û stîlîzma romanê ve 
girê dida. Di destpêka sedsala 20'an de, 
Bakhtin bi berferehî li ser zimanê romanê 
nivîsî: "Nirxê wêneyê vebêjiyê û 
zimanevaniyê yê derbirînê û cihê wê 
wek zayend vegerand" 2 . 

Nirxê zimanê romanê têgeh û 
têgeheştinên nû dane ber vekolînê û 
wisa jî têgehîna zayendê romanê ji 
pîvanên helbestê cuda kirin. Wate, 
şêwaza romanê ji alav û amûrên 
rewanbêjiyê yê kevneşop bi dûr ket û ta 
radeyeke baş xwe ji wan azad kir. Em 
dikarin bibêjin, ku bi têgehînên nû 
dewlemend kir, bêy ku ji taybetmendiya 
zayendê romanê û qalîteya wê kêm bike. 

Dema ku roman ji wan alavên 
rewanbêjiya kevin xelas bû, 
şêwazî(Stilizim) pêdivî bi têgih û 
tegehînên xwe yên teknîkî yên nû ji 
xîtaba romanê bi xwe bû. Ev şêwe 
lêkolîn, berê xwe da xîtaba 
romanane(vebêjiyê) û xwe ji wan alavên 
ku pê xîtaba helbestî (Wêne, Rîtim, 
rewanbêjî, peyvên hilbijartî) tête 
şirovekirin û têgehiştin azad kir û nema 
êdî kirin merc bo vekolîna li ser 
pexşaneyê. Ev şêwaza Bakhtînî, 
"Dîmenên resenane yên pexşaneyê 
diyarkir û sinor û çarçewa wê 
reseniyê bixwe jîdestnîşan kir " 3 

Bakhtîn di herdû pirtûkên xwe de,( 
Das Wort im Roman. In: Die 
Asthetik des Wortes= peyv di 
romanê de, û Formen der Zeit im 
Roman= formên demê di romanê de 
) têgehînên nû di lêkolîna zimanê 
romanê de, derbasî termînolojiya 
stîlîzmê: mîna monoloj, bileofon, 

hemerengiya wêneyên romanane, 
diyalog, hevdeq(Intertextuelity), parodîs. 
Ev têgeh ji bo lêkolînê bioethik û 
semantic, teoriya ciwaniya wergirtinê 
bûne bingeh û yên mîna Julia Christiva 
bo lêkolînên xwe yên li ser roman û 
helbestê kirin bingeh û sûdek mezin ji 
wan wergirtin. Bakhtîn zimanê romanê ji 
çarçova wê ya ferhengî û hevwateyî 
derxist û gihand avakirina deqeke 
romanê ku pişta xwe bi biyavên 
pexşaneyî, pirdengî, têkelbûna xîtab û 
şêwazên zimanevanî bihêz dike. Lewra jî 

Dom di rûpela 8an de... 

Pênûsek Di Çepera Azadiyê De Şehîd Ket 




D i dîroka netewan de, gelek kes 
dixuyin ku li hember azadî, pêşketin 
û berevanî ji çand, ziman û kultûra 
gelê xwe canê xwe ji dest dane û 

bûne goriyên eşqa welat. Rast e ew bi cism 
namînin, lê tim di nav dil û derûna gelê xwe 
de cih û pêgehek taybetî digrin. 

Pêşmerge û şehîd jî du tiştên ne cuda ji hev 
û ji bo me kurdan jî, ne xerîb in. Çunku dîroka 
Kurd û Kurdistanê tejî qehremanetî, canfîdayî 
û hemaseyên wan pêşmergeyên leheng e. Di 
rêya berevanî ji dayîka nîştiman jî, me çiqas 
egîd û qehreman ji dest dane û gihîştine 
bilindtirîn pile û dereceya jiyan û mirovahiyê, 
anku şehîdbûnê. Ew nemir bûne ku hetanî îro 
berevanî ji biha û destkevtên gel kirine. Ew in 
ku sembola rizgariya gel û welat in. Lewre çi 
şeref û bexteweriyek mezin e ku mirov di rêya 
rizgariya gel û nîştimanê xwe de şehîd bibe. 
Bêguman heya doza me bê çareserî bimîne, 
karwanê şehîdan jî dê her dirêjî hebe. 

Bûyera şehîdketina çend pêşmergeyan li 
çend rojên borî li bajarê Seqizê di Rohilatê 
Kurdistanê de ye ku nîşan û berjenga hebûna 
zulm û zorî, bêmafî û tepeseriya rejîma zal bi 
ser Kurdistana îranê, anku rejîma bi nav 
Komara Îslamî ya îranê dide holê. Di bûyera 
Gelawêja îsal de bû ku têde 4 egîd, qehreman 
û evîndarên azadiyê, anku pêşmergên PDKÎ 
şehîd bûn. Ew bûyerek gellek bi êş û dilşewat 
bû, çunku me ji aliyekê him 4 qehreman, 
hevçeper û hevxebatên xwe yên rêya azadiyê 
ji dest dan, him jî di şerek dasepandî û 
neberamber de hatin şehîdkirin. Lê ji aliyekî 
din ve jî mirov dilşa ye ku ew bi serbilindî û di 
rêyek pîroz de şehîd ketin, û îrade, îman û 
bawerî û berxwedana xwe li hemberî hêza zor 
û bor ya dujmin bi serxistin. 

Di nava wan şehîdan de, hevalek tê 
xuyakirin, ku dema mirov li şiyan, kar û 
berhemên wî difikire, zêde daxdar û xembar 
dibe. Ew, şehîd Yûsif Feqîhî ye. Şehîd Yûsif, 
sala 1354'ê Rojî(1975), ji malbatek hejar û 
destkurt li bajarê Seqizê (Rojhilatê 
Kurdistanê) hatiye dinê. Wî xwendina xwe 
heya 2 ya navendî domandiye. Sala 1378'ê 
Rojî(1999) bi hestkirin bi êş û çewisandina 
gelê xwe û zulm û serdestiya dujmin, hatiye 
nav refa şoreşvanên PDKÎ. Ew mirovekî bi 
dîsiplîn, ruhsivik, birûmet, çeleng, bi enirjî û 
rûken bû. Şehîd Yûsif serbarê vê ku xwendina 
wî ya kilasîk di astek nizim de bû, û Ji ber hin 
pirsgirêkên malbatî, nekarîbû xwendina xwe 
bidomîne, lewre tim dixwast vê valahî û 
kêmasiyê di jiyana xwe de nehêle û herdem li 
hewla perwerdekirin û pêşvebirina xwe di 
warên siyasî û zanista ziman de bû. Ew bi têra 
xwe rewşenbîr bû. 

Şehîd Yûsif hevdem tevî bicihanîna erkê 
pêşmergatiyê, bi hewl û xebat û^ xwendin û 
lêkolînek zêde, xwe hînî zimanê Îngilîzî kir û 
piştre karî wekî mamosteyekê kar bike. Piştre 
hêdî hêdî dest bi nivîsandinê kir û di çendîn 
kovar û rojnameyan de kuncê taybetî hebû. 
Him karê wergeran ji Îngilîzî bi Kurdî dikir û 
him jî êş^ û azara kurdan û hovîtî û cinayetên 
Komara Îslamî dianî ser zimanê Îngilîzî. 

Şehîd Yûsif dîsan ji xizmetê nesekinî û heta 


ku diçû, heza wî bi kar û xebatê zêdetir dibû. 
Lewre kete hizra kar û xebat bona amadekirin 
û wergerana çend pirtûkan, û ew yek kire 
program û pirojeya karê xwe. 

Di gava yekemîn de, karî li sala 2004'an 
pirtûkek bi navê "Rêzimana Înglîzî ya 
Zagros"ê çap û belav bike, J<u rêyek hêsan 
bo hînbûna zimanê Îngilîzî nîşanî 
xwendevanan dide û ji 204 rûpelan pêk tê û 
heya niha du caran çap û belav bûye. 

Berhema wî ya duyemîn, wergeranek ji 
Îngilîzî bi kurdî ye bi navê "Sed jinên 
bibandor di Cîhanê de" ji nivîsîna "Şêblî 
Êlêrî" ku hewlê bona nasandina wan jinan 
dide ku di pêvajoya geşekirin û pêşdeçûna 
cîhanê de, xwedî tesîr û karîger bûne. Pirtûk ji 
264 rûpelan pêk tê û sala 2007'an çap bûye. 

Berhema wî ya sêyemîn jî, wergeranek 
Îngilîzî bi Kurdî ye bi navê "Bingehên 
komelnasiya ciwanan" ji nivîsandina 
"Birnhard Şêvers". Pirtûka han jî hewlek e 
bona baştir têgihîştin ji pirsgirêkên îro yên 
ciwanan, û ji 286 rûpelan pêk tê û sala 
2008'an çap û belav bûye. 

Berhema wî ya çaremîn jî wergeranek e li 
ser sporê û bi taybet Fotbolê, ku carê 
nehatiye çapkirin. 

Şehîd Yûsif herweha di karê pêşkêşkariyê 
de jî pir şehreza bû û programek taybetî bi 
navê "Rave" di 'Tishk Tv' de birêve dibir û her 
carê mijarek siyasî dida ber şirove û analîza 
xwe. Kar û xebatên nivîskî yên mayî yên 
Şehîd Yûsif zaf in, lê mixabin min tu 
zaniyariyek nû derheq kar û pirojeyên 
nivîşkan û ne kemilî yên wî ninin. 

Mixabin dujminê xedar û ^zalim, rejîma 
xwînmij û dijîmirovî ya Komara îslam ya îranê 
derfet neda ku heval Yûsif ji vê qasê zêdetir, 
xizmetê bi gel û Kurdistanê bike û bigihîje 
xewn û hêvî û armancên wan şehîdan ku ew 
dirêjederê rêya wan bû. Aqibet di bervara 
29.05.88'ê Rojî(20ê Tebaxa 2009) de, li dema 
bicîgihandina karê rêxistinî yê partiyê di 
hundurê welat de, heval Yûsif û her sê 
hevçeperên wî, ji aliyê hêzên tarîperest yên 
Komara cehl û nezaniyê li bajarê Seqizê de 
şehîd ketin û tevlî karwanê şehîdên sorxelat 
bûn. 

Di rastî de jiyan, xebat û temenê kurt yê 
şehîd Yûsif, ewqas pirberhem û tejî ji xizmet û 
ked û cangorîtiyê ye ku me deyndar dihêle û 


tenê bi domandina rêya wî û şehîdên din 
mirov dikare ruha wan şad û deyna wan jî li 
ser xwe hilde. 

Lewre dibêjim: Ho şehîdê nîştiman! ho 
şehîdê nîştiman! 

Aram binive! 

Aram binive ku bi berxwedana we, 
dujmin şepirze û tarûmar 
Bi qeheremantiya we, caş û pasdar 
serşor û zamdar 
Bi şehîdbûna we, çiya stûxwar 
Evîna welat bê evîndar 
Dayîka nîştiman serfiraz û xembar 
Karwanê şehîdan pir rêbwar 
Deşt û sehra şermezar 
Dol û zinar nale nal 
Kanî û rûbar bi xwîna we herikbar 
Mêrg û çîmen pir gul û golzar 
Melayên Cemaran û Tehranê, rûreş û 
tawanbar 

Dê hildin heyf û tola we, pêşmerge bi 
sed car 

Xwîna we naçe heder, tu car 
Dê bimîn in bo gel û nîştiman, tim 
paydar û namdar 


Selîm Zencîrî 











Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Wezîrê Parastina îranê Di Lîsta 
înterpolê De Ye 


^ Pasdar Ehmed Wehîdî I 

ku ji aliyê Mehmûd 

Ehmedînejad bo Wezîrê ^^HT -jfl 

Parastina îranê hatibû Hp i 

pêşniyarkirin, roja 3ê I $ 

îlona 2009an bi dengê I 

herî zêde yê nûnerên I i 

Meclîsa Şêwra Îslamî a I 

îranê hat hilbijartin, di I 

halekê de ye ku navê 

Wehîdî di nav Lîsta I 

Rêxistina Polîsê Cinayî yê | 

Navneteweyî (Interpol) de ye. Karnasên siyasî denganîna herî 
zêde ya Wehîdî, Wezîrê Parastinê helwêstek siyasî ya Komara 
Îslamî li hember saziyên navneteweyî didin zanîn û Hikûmeta 
Arjantînê ew karê Komara Îslamî balnedan bi pîvanên 
navdewletî hesiband. Navbirî ji aliyê Arjantînê ve ji ber 
desthebûn li kiryara terîrsîtî a teqandina Navenda Cihûyan li 
sala 1994an di wî welatî de hatiye sûçbarkirin û ji aliyê 
înetrpolê ve tê şopandin. Pêşniyarkirina Wehîdî ji aliyê 
Ehmedînejad raya giştî û karnasên siyasî ên cîhanê ecêbmayî 
kir. Di havîna sala 1989'an de Wehîdî kete nav Lîsta Polîsê 
înterpolê. Bi wê wateyê ku ger Ehmed Wehîdî biçe welatên 
endam ên peymana înterpolê (hemû welatên Ewropa), dê ji 
aliyê polîsê navneteweyî ve were girtin. 


Du Pirtûkên Alfabeya Kurdî 


► Du pirtûkên alfabeya kurdî di 
nav weşanên Hêlîn de derketin. 
Kitêba yekem a Kamiran Elî 
Bedirxan "Elfabeya Min", a 
duyem jî a Mustafa Uzun "Alfabe" 
ye. 

"Elfabeya Min" cara yekem sala 
1938an li Şamê di nav 
"Kitêbxaneya Hawar / Hejmar 
11" de çap bûye û wek yekem 
alfabeya kurdî a latînî tê 
qebûlkirin. ''Elfabe"ya Bedirxan ji 
32 rûpelan pêk tê û di çapa nû a 
Hêlîn de taybetiyên çapa yekê 
hatine parastin û kitêb wek xwe 
hatiye çapkirin. 

”Alfabe"ya Mustafa Uzun jî ji 
104 rûpelan pêk tê û wêneyê wê 
ji aliyê Wolf Dieter Kopfer ve 
hatine çêkirin. 




2 Kurdên Rojhilatê Kurdistanê Di 
Fîlmck- T"-*™ ^ 

► Akademya 
Fîlmên Ciwanên 
Birîtanya di 

pêncemîn fîlma 
dirêj a derhêner, 

Andro Walkîngten 
de bi navê 'Tu 
çawa hez jê dikî?' 

(As you like it?), ji 
her du 

hunermendên 
Kurd ên Rojhilatê 

Kurdistanê Fethî Mîrzayiyan wek Mamsotayê Fîzîkê û 
Mesûd Mîrzayiyan wek şagird mifah wergirtiye. Fîlm piştî 
post pradekşin û festîvalê li piraniya sînemayên Birîtanya tê 
nimayîşkirin. 

Fîlma, 'Tu çawa hez jê dikî?' yek ji nimayîşnameyên bi 
nav û deng yên Wilyam Şîkspiyer e. 


Ajansa Navneteweyî Ya Vejena Etomê: 

îran Bi Awayê Pêwîst Alîkariya 
Me Nake 


►Ajansa 
Navneteweyî Ya 
Vejena Etomê 
(IAEA) dibêje, 
îran derbarê 

bernameya 
Etomî a xwe bi 
Ajansa 

Navneteweyî ya 
Vejena Etomê 
re alîkariya 

pêwîst nake. Di rapora nû a ajansê de ku li roja 28ê Tebaxa 
2009an hate belavkirin, hatiye diyarkirin ku îran rê nade 
Lêgerên Ajansa Navneteweyî ya Vejena Etomê serdana 
navendên^ navikî û reaktorên lêkolînî yên Erakê bikin. Pirsa 
Etomî ya îranê û bernamên gumanbar ên Komara Îslamî bo 
çêkirina bombên navikî û meyandina Uraniyûmê dubare 
rojeva dîplomasiya navnetewî bi xwe re mijûl kiriye. Lê wek 
xuya dibe, îran bi vê pêvajoya nû dixwaze dubare demê ji 
Ewropiyan bi taybetî û welatên 5+1 bikre û bikuje û 
xebatên xwe ên etomî xurttir bike. 

Di çend rojên borî de, welatên Ewropayê hişyarî dan 
îranê, eger li ser bernameyên xwe ên Etomî berdewam be 
û xebatên xwe ên meyandina Uraniyûmê nesekinîne, ew dê 
baykut û dorpêçên tundtir bixin ser îranê. 


















